《戏简文量》
明代·陆釴

樽前谁遣雪儿歌，司马风情晚更多。
银蜡影偏人已醉，紫檀声断欲如何。
归来尚想桓伊笛，醒后空惭学士波。
戏问韦娘今健否，青楼元自不曾过。
十月二十八日，予与文量晚酌朱懋暹处，懋暹以教坊弟子
王秀侑觞，夜深风冽，琵琶弦屡断，而懋暹以洞箫继之，
已而秀舍弦按拍清歌数曲，中有所谓学士波者，余不解，
文量哂之曰：“此方言也。
”文量醉甚，戏问秀：“杜韦娘安否？”秀茫无以对，因
相与抚掌而罢云。

作者简介：陆釴（1495年-1534年），字举之，号少石子。浙江鄞县人。明正德十六年（1521年）杨维聪榜进士第二人。授翰林编修。嘉靖初年，“大礼”议起，陆釴以忤当权者被贬为湖广佥事，转山东副使督学政。当时，山东无通志，陆釴叹道：“周公孔子，百世之师，六经斯文之祖，泰山五岳之宗，此一方文献，而天下古今事备焉，志奚可废。”乃编辑成书。而陆釴由此患病去世。陆釴他锐志问学，尽览经史百家，为文奥衍宏畅，诗则温醇而典婉，有晋唐之风。著有《少石子集》十三卷等。